b"\n_START_ARTICLE_\nThe Fappening\n_START_PARAGRAPH_\nThe Fappening eller Celebgate er en betegnelse p\xc3\xa5 hendelsen der ca. 500 private bilder av ulike kjendiser ble lagt ut p\xc3\xa5 nettstedet 4chan 31. august 2014. Bildene var for det meste av kvinnelige kjendiser og p\xc3\xa5 de fleste bildene var kjendisene avbildet nakne. Bildene ble spredd raskt p\xc3\xa5 nettsider og sosiale nettverk som nettverk som Imgur og Reddit. Bildene ble sannsynligvis innhentet via et sikkerhetshull i Apple-tjenesten iCloud. Apple har senere bekreftet at hackeren(e) som er ansvarlig for lekkasjen hadde f\xc3\xa5tt tak i bildene via phishing og \xc2\xabbrute force\xc2\xbb-angrep som gjetter brukernavn og passord._NEWLINE_Hendelsen, ble av medier og internettbrukere omtalt som \xc2\xabCelebgate\xc2\xbb og \xc2\xabThe Fappening\xc2\xbb (et teleskopord av ordene \xc2\xabfap\xc2\xbb, et slanguttrykk for mannlig onani, og 4chan sitt uttrykk \xc2\xabIt's happening\xc2\xbb-meme), ble m\xc3\xb8tt med variert reaksjon fra media og andre kjendiser. Kritikerne mente at fordelingen av bildene var en stor invasjon av privatliv for kjendisene."